Aan die een kant van die berg, in die Lange Kloof, woon Fiela Komoetie, verknog aan haar hanskind – deur die Here aan haar ‘toebetrou’ een nag toe sy hom as driejarige gekry het waar hy voor haar deur staan en huil, ´n weggooilam. Aan die ander kant van die berg, in die Bos, woon die houtkapper Elias van Rooyen en sy vrou Barta, wie se driejarige kind weggeraak het.
Fiela se kind is in Engels, Duits, Frans, Hebreeus, Nederlands, Sloweens en Sweeds vertaal.
Fiela se kind is suksesvol as ‘n verhoogstuk, ‘n musiekblyspel en ‘n opera aangebied.
Fiela se kind is deur Katinka Heyns van Sonneblom Films as ‘n film vervaardig.
Fiela se kind word in 1999 as Afrikaanse Boek van die Eeu aangewys in ‘n meningsopname onder 350 biblioteke landwyd om die Top 100 Boeke te bepaal. JRR Tolkien was eerste, Fiela se kind in die tweede plek en Kinge in ‘n bos in die derde plek.
Exclusive Books het in 2007 ‘n lys van 101 Books to Read Before You Die aangekondig. Slegs drie Afrikaanse boeke het hierdie lys gehaal, en dit sluit Kringe in ‘n bos en Fiela se kind in.
Onderhoud in Die Burger, 22 Maart 1985
Luigat: sê Fiela se kind se ma so uit haar hart uit vir Elias…
"Hierdie roman bevestig op skitterende wyse dat min mense by haar kan kers vashou as dit by die vertelkuns op sy eerste en onderhoudendste kom."
- - André P. Brink, Rapport